Tronhiems Adresse-Contoirs Efterretninger, 1784-01-16
For ti Aar siden faldt Paul Olivades (der er født i spansk Amerika i Peru, men siden kom til Europa, og har reist meget i Frankerig, Holland, Engeland o. s. v. en Mand af Fortienester og store Jndsigter, der for nærværende Tid er General-Jntendant i Sivilien;) paa den store og nyttige Plan, at besette denne hele Landstrækning med Folk, og af et biergigt og udyrket Land, at give re et beboet og frugtbart. De kan tro mig, at der er ikke meere end 8 Aar siden man har lagt Haand paa dette Verk, og de skal strax høre, hvorvidt det alt er kommen dermed. Hans Forehavende blev understøttet af Kongen, han fik Tilladelse at lade komme flere end 10000de Familier, de fleste vare Tydske, og de andre fra de østerrigske Nederlande og fra Frankerig, hvoraf der bleve gjorte saa mange Colonier. Enhver Colonist blev indrømet til Eiendom et vist Stykke Land i Forhold af de Børn, som han havde, og hver fik paa Kongens Regning et Huus tilligemed alle de Redskaber, som udfordredes til Agerdyrkningen, samt Sædekorn, altsammen til Eiendom, og med 10 Aars Frihed for Paalæg og Skatter. De første to Aar, bleve anvendte til at udrydde Krat og anden Skov af Jorderne og dette skeede ikke allene ved Slaver og Tugthuus-Lemmer, som fandtes i de nærmeste Fæstninger, men end- og ved de kongelige Tropper. Nu vil jeg beskrive den Tilstand for dem, hvorudi de for nærværende Tid ere Efterat man har lagt ovenmeldte Bierg rekke tilbage, som er meget klippefuld og vanskelig at passere over, begynder man at see de nye Colonier. Man kommer først til en nye Landevei, hvor man paa begge Sider, saavidt som Øiesynet kan rekke, seer en utallig mængde Huuse, alle ligedan bygte og satte i en symetrisk Orden, med deres omkring dem liggende Mark-Jorder. Hvert Huus bestaaer, af en liden Gaard, som støder op til to Værelser til Vaaning for Colonisten, og paa den anden Side er et godt Kiøkken og en Bagerovn. Bag ved denne Gaard er en Slags Lade, og Huus til Køer, Øxen, Sviin, Høns og alt hvad enhvers Fliid kan have sammenbragt, at det altsammen der kan haves under Tag. Under Taget er et Loft hvor den indhøstede Sæd og andre Ting til Forraad kan forvares; kort sagt, det er altsammen, indrettet i den allerbeste Orden. Haar man paa denne Maade tilbagelagt de første 3 Mile, saa kommer man til den første Bye i de nye Colonier, hvis Huuse ere alle byggede med Symmetrie, Gaderne løbe lige og paralel, og bestaaer omtrent af 200de Huusholdninger hvilke tilligemed Agerdyrkningen ogsaa driver Haandværker; i denne Bye er en god Torveplads, en smuk Kirke, et Vertshuus for Reisende, og alt hvad der er fornøden i en Bye. Jeg forsikrer dem, at det er en Fornøielse at være midt iblandt Folk af adskillige Nationer, og imellem lutter Hauger, dyrkede Marker, o. s. v. J denne første Bye spiste jeg til Middag. Verten var fra Flandern, og hans Kone fra Holland, hans Børn vare fødte her; alting var meget reenligt. og jeg blev meget godt bevertet. Naar man kommer ud af denne Bye, reiser man atter hen ved en Miil paa Landeveien, som forhen imellem lutter Huuse, og siden kommer man til en anden nye Bye, ligesom den forhen beskrevne, og efter en Miil finder man endnu en anden. Mellemrummet er bestandig besadt med Huuse. indtil man kommer til Middelpunkten af alle disse nyere Colonier, hvor man finder den nye Stad ved Navn Carolina. Den er Hovedstaden for den hele Colonie, og Residenz for den øverste befalingsmand og General-Direktør Hr. Oli vades, der er Stifteren af dette store Verk, som allerede forhen er meldt.